כמו בכל שנה, עם ישראל יוצא כל פסח מחדש מעבדות לחירות, מהבית ומהעבודה אל החופש והטבע. בכדי להקל עליכם, קיבצנו כאן את האטרקציות המומלצות לחג – שלל פעילויות פסח באתרי התיירות השונים ברחבי המועצה האזורית עמק המעיינות.
פותחים את עונת האביב בגן הלאומי 'גן השלושה' (סחנה) בו זורם נחל האסי – עם טמפרטורת מים קבועה של 28 מעלות, בריכות טבעיות, מתקני משחקים, מגלשות מים והרבה דשא וצל, לצד הפתעות נוספות באתר – מוזיאון 'עקבות בעמק' עם שני אגפיו – אגף המורשת באתר 'חומה ומגדל' המשוחזר שבגן המזמין אתכם להשתתף בפעילות עצמאית למשפחות: טיפוס על המגדל, כביסה בגיגית, מיצג חדש ועוד, וכן אגף הארכיאולוגיה הים תיכונית המציע פריטים רבים מתקופות שונות. פעילות מוזיאון 'עקבות בעמק': א'-ה'. שעות פעילות גן השלושה: 08:00-17:00. לפרטים נוספים: 04-6581017.
בשטח הפארק מוצעות למטיילים מגוון אפשרויות טיול ובילוי – המעיינות היפהפיים הנובעים כל ימות השנה, נחל הקבוצים, בריכות הדגים, אתרי מורשת, שטחים חקלאיים, הציפורים הנודדות, חגיגת נוף, טבע ומים. אפשר להביא אופניים מהבית לרכיבה בדרכים בפארק וניתן לשכור בתשלום רכבים ידידותיים לסביבה או אופניים. מומלץ בחום במזג האוויר האביבי. הכניסה והחנייה לפארק – חינם. במהלך ימי החג – למגיעים בין 8:00-9:00 הנחה של 15% על השכרת רכבים ואופניים. לפרטים – 04-6881427.
חוות הרוח ע"ש שלמה שמלצר בקיבוץ מעלה גלבוע מזמינה את קהל המטיילים לבוא ולפגוש מקרוב אנרגיה מתחדשת באווירת חג וברוח טובה. על הגלבוע בנויות 14 טורבינות רוח בגובה 75 מטר, נבנים מאגרים, פירים ומנהרות בפרויקט האגירה השאובה ומותקנות מערכות סולאריות. במקום מתקיימים סיורים בעקבות האנרגיה המתחדשת הכוללים תצפית יפיפייה, סרט, משחקי מחשב, וסיור בשביל הטורבינות אל פרויקט האגירה השאובה. מרכז המבקרים יהיה פתוח בחול המועד פסח בימים ראשון-חמישי, 4-8/4 בשעות 10:00-17:00. סיורים מודרכים יצאו בין השעות 10:30-14:00. ביום חמישי, ערב חג שני מרכז המבקרים ייסגר בשעה 14:00. בשבת וחג – סגור. להזמנת סיור באתר – www.windfarm.co.il, לפרטים נוספים 052-8114645.
מוזיאון "חצר הטירה"
"חצר הטירה", בקבוץ טירת צבי מרכז מבקרים קטן, שוכן במרכז הקבוץ ומספר את ספור הקמת הישוב והחיים בו בשנים הראשונות דרך מוצגים ותמונות, בניחוח של פעם. בין היתר מוצגים גם כליבישול, כלי עבודה, תמונות מהימים הראשונים בקיבוץ, אמצעי חימום בחול ובשבת, ציוד ביתי וריהוט עבודת יד, אמצעי מיזוג אויר ראשוניים, ציוד חקלאי ורפואי ועוד.
לתיאום ביקור: נילי 050-6370846 ציפה (050-7789352) לא בשבת.
מהי חקלאות אורגנית? מה עושות התנשמות בלילות? והאם צריך לפחד מחרקים טורפים? ב'ביו תור בקיבוץ שדה אליהו בפסח סיורים חווייתיים בעקבות החקלאות האורגנית וההדברה הביולוגית. נשמע על תולדות הקיבוץ, נצא אל המרחבים החקלאיים והגינה האורגנית, נצפה בתיבות הקינון של התנשמת והבז, נאכיל את החמורים במטעים ונפגוש מקרוב את דבורת הבומבוס ואת החרקים המועילים לחקלאות. הסיורים יצאו בימי ראשון עד רביעי (1-4.4) בחול המועד פסח, בשעה 11:00. אורך הסיור כשעתיים, מיועד לכל המשפחה ומתבצע ברכבים פרטיים. עלות: 39 ₪ מבוגר / 35 ₪ ילד וגמלאי. בהרשמה מראש בלבד: 04-6096986.
למידע נוסף – http://www.mazon-izun.com/?page_id=472, לרישום – תמי 052-3633489.
הפארק פתוח כל יום מהשעה 09:00 עד 17:00.
לפרטים נוספים – 04-6581111 www.huga.co.il.
באתר נהריים בגשר יקיימו פעילויות מיוחדות לפסח ביניהן ביקור במיצג מרהיב עם אורות, צלילים, מים וסכרים המספר את סיפורו של "הסטארט-אפ" הישראלי הראשון – תחנת הכוח ההידרואלקטרית שהקים המהנדס פנחס רוטנברג –'הזקן מנהריים'; מבט אל סיפור הקיבוץ וסיפורם המיוחד של החלוצים שהתיישבו במקום, לחמו בעוז, נאחזו בקרקע ובנו את ביתם דרך סרט מולטימדיה במבנה אבן משוחזר; סיור אל מעבר לגדר המערכת, אל גדת נהר הירדן עם שלושת הגשרים ההיסטוריים וחאן הדרכים הממלוכי מן המאה ה-14, ביקור במצפור לזכרה של אסתר ארדיטי, שהייתה חובשת בחיל האוויר- הכרות עם סיפור גבורתה עליה זכתה בעיטור המופת. בנוסף לפסח: פעילויות מיוחדות למשפחות (כלולות במחיר הכניסה) ביניהן פעילות יצירה לילדים ומשחק משימות משפחתי – כל משפחה מקבלת מפה וכתב חידה ויוצאת לדרך… כל חידה תוביל לנקודה ברחבי האתר או מחוצה לו. האתר פתוח בחול המועד פסח בין השעות 10:00-16:00, בערבי חג בשעות 10:00-14:00 ובימי החג (שבתון) בין השעות 10:00-16:00. לפרטים נוספים – 04-6752685.
מרכז הצפרות "מקור החסידה" בכפר רופין מזמין את חובבי הטבע לבילוי מרתק עם סיורים מודרכים בימי החג וחול המועד, בבוקר ובערב. תפגשו את הלהקות הנודדות בשמיים – החסידות, השקנאים והדיות. תאזינו לקולות החיזור של התורים, הקוקייה והשעיר המצפצף בלילות. תבקרו את ראשוני המקננים – הסיקסק בשדות, השרקרקים במצוקים והתנשמות בלילות.
סיורי בוקר – בימים ראשון 1.4, רביעי 4.4 בשעה 10.00.
סיורי ערב – בימים שני 2.4, רביעי 4.4 בשעה 17.00.
הסיורים בהרשמה מראש ובתשלום – 60 ₪ למבוגר 45 ₪ לילד (2-13), ומתאימים לכל גיל ולכל רכב. משך הסיורים – שעתיים וחצי. המפגש – במרכז הצפרות "מקור החסידה" בכפר רופין.
הסיור משולב בחבילת הלינה בחדרי האירוח בכפר רופין. לפרטים והזמנות – דוד גלזנר 050-5656147, dglasner@krp.org.il.
נעלמים לכמה שעות מהשגרה היומיומית, לחוויית שטח בנהיגה עצמית עם כל המשפחה, שכל כולה מרחבים פתוחים, נופים מרהיבים, אדרנלין, טבע, מים והיסטוריה מרתקת – בלב ליבו של העמק. לכבוד החג יתקיים סיור כשר לפסח יציאה מחניון הרייזרים מול גן גורו, וטיול שטח בנהיגה עצמית לאורך נחל חרוד. את טיולנו נתחיל מחניון הרייזרים, נחצה את כביש 669 ומשם נמשיך צפונה לכיוון תל זוהרה ובוסתניו המובילים אל אפיקו של נחל חרוד, אל גשר הקנטרה נגיע לאחר שנחצה את הנחל בחצייה אתגרית ומתחת לקשתותיו המרשימות של הגשר המתנשא לגובה רב מעל הנחל נעצור להפסקת התרעננות קצרה שתכלול מספר פינוקים כשרים לפסח. כדאי להירשם לחוויה מראש בטלפון – 050-7152231.
הפסטיבל הכי טבעי וחוויתי מגיע לגן גורו: פסטיבל טבע החיות אשר יכלול עמדות פעילות ומתחמים רבים שילוו בהפעלות על ידי שחקנים סביב הנושא התנהגות ויכולות בעלי החיים, בתנועה, קולות וצבעים. בכניסה לגן יקבלו הילדים את מפת "חוקר הטבע" משולבת חידות, בעזרתה ובעזרת דמויות שונות, יעברו בין מתחמי טבע שונים ויחוו דרך פעילות, יצירה ומשחק את טבע החיות האוסטרליות בגן עם שלל הפתעות תוכן רבות. הפעילות תתקיים בין התאריכים 1-7 לאפריל מחיר כרטיס משולב לגן גורו וגן גו יורה החדש כולל הפסטיבל – 59 שקלים לכרטיס למבוגר /ילד מגיל 2 ומעלה, שעות פעילות הפסטיבל: ימים א'-ד' – 10:00-16:00 יום ה' – 10:00-15:00 לפרטים נוספים: 04-6488060. http://www.nirtours.co.il.